BFITกำไรกระฉูด180%
บริษัทเงินทุน กรุงเทพธนาทร (BFIT) ได้พอร์ตลงทุนช่วย&nbsp; ดันกำไรสุทธิพุ่งแรง180%เป็น 70.86 บาทหรือ กำไรหุ้นละ 035บาทในปี2553
20 ม.ค. 2554

บริษัทเงินทุน กรุงเทพธนาทร (BFIT) ได้พอร์ตลงทุนช่วย  ดันกำไรสุทธิพุ่งแรง180%เป็น 70.86 บาทหรือ กำไรหุ้นละ 035บาทในปี2553
นางกิ่งเทียน บางอ้อ  กรรมการและรักษาการกรรมการผู้จัดการ  BFIT  กล่าวว่า กำไรสุทธิที่เพิ่มขึ้นมาก เนื่องจากในปี 2553 บริษัทมีกำไรจากเงินลงทุน(พอร์ต)เพิ่มขึ้นจำนวน 22.99 ล้านบาท รายได้จากหนี้สูญได้รับคืนและรายการโอนกลับค่าเผื่อการด้อยค่าของทรัพย์สินรอการขายเพิ่มขึ้น  3 ล้านบาท และ 1.29 ล้านบาท ตามลำดับ ขณะเดียวกันบริษัทสามารถลดค่าใช้จ่ายหนี้สูญและหนี้สงสัยจะสูญจำนวน 34.51 ล้านบาท การลดลงของค่าใช้จ่ายอื่นจำนวน 5.121 ล้านบาท 
อย่างไรก็ตาม บริษัทมี รายได้ดอกเบี้ยและเงินปันผลสุทธิลดลงจำนวน 39 ล้านบาท จากจำนวน 248.91 ล้านบาท เหลือ 209.53 ล้านบาท ซึ่งสาเหตุสำคัญมาจากเงินปันผลรับจากบริษัทย่อยลดลงจำนวน 32.8 ล้านบาท และยังมีการขายคืนและไถ่ถอนเงินลงทุนเป็นจำนวนมากทำให้ดอกเบี้ยจากเงินลงทุนลดลง รวมถึงรายได้อื่นก็ลดลงจำนวน 0.72ล้านบาท การเพิ่มขึ้นของรายการขาดทุนจากการด้อยค่าของทรัพย์สินรอการขาย การเพิ่มขึ้นของค่าใช้จ่ายเกี่ยวกับพนักงาน และการเพิ่มขึ้นของภาษีเงินได้นิติบุคคล จำนวน 5.59 ล้านบาท จำนวน 3.77 ล้านบาทและจำนวน 13.02 ล้านบาท ตามลำดับ
ด้านการซื้อขายหุ้น BFIT เช้าวันที่ 20ม.ค. ราคาหุ้นนิ่ง แถว 6.85 บาท  ไม่ขานรับข่าวดีเรื่องกำไรพุ่งกระฉูด  และข่าวเรื่องบริษัทจะมีกำไรมหาศาลหากสถาบันการเงินของมาเลเซียเข้ามาซื้อหุ้นบริษัทลูกคือบล.บีพิท(BSEC) สำเร็จ